Autoritățile au confirmat al 49-lea caz de coronavirus în România. Este vorba de o femeie de 45 de ani, venită din Italia, aflată în carantină în Arad.

Este cel de-al doilea caz confirmat joi, 12 martie.

Femeia de 45 de ani este din Cluj și se află în acest moment în Arad, în carantină. Este asimptomatică și urmează să fie transferată la Spitalul de Boli Infecțioase Timișoara.

Șase dintre cei 49 de pacienți diagnosticați cu coronavirus au fost declarați vindecați și au fost externați. Autoritățile fac apel la populație să se informeze doar din surse oficiale și credibile.